2009. aastal sai riikliku teaduspreemia kümme ülikooli teadlast. Aastapreemiad eelneva nelja aasta jooksul valminud ja avaldatud parimate teadustööde eest said:  täppisteadustes Aleksei Šerman uurimuste tsükli "Magnetiline ühismõõdutus, pseudopilud ja faaside eraldumine vaskperovskiitides" eest;  sotsiaalteadustes Tiiu Paas uurimuste tsükli "Regionaalsete majandusprotsesside analüüs ja modelleerimine: Eesti majandusareng EL-i ja Läänemere regiooni kontekstis" eest;  keemias ja molekulaarbioloogias Ülo Langel (kollektiivi juht), Mats Hansen, Kalle Kilk, Margus Pooga ja Ursel Soomets uurimuste tsükli "Rakusisesed märklauad" eest;  arstiteaduses Pärt Peterson uurimuste tsükli "Tsentraalse immuuntolerantsuse molekulaarsed mehhanismid" eest;  geo-ja bioteadustes Meelis Pärtel uurimuste tsükli "Makroökoloogilised protsessid eluslooduse mitmekesisuse mõjutajana" eest ning  humanitaarteadustes Arvo Tering monograafia "Eesti-, liivi- ja kuramaalased Euroopa ülikoolides 1561-1798" eest.    2009. aastal neljandat korda välja antud Eesti teaduse populariseerimise auhinna eesmärk on väärtustada teaduse populariseerimist ning avaldada tunnustust silmapaistva töö eest üksikisikutele ja kollektiividele, kes on olnud edukad teaduse, teadussaavutusteja teadlaste töö populariseerimisel ning laiemale avalikkusele mõistetavamaks muutmisel.  Esimene auhind anti Jaak Kikasele pikaajalise, mitmekülgse ja aktiivse tegevuse eest teaduse populariseerijana.  Kolmanda auhinna pälvis Mati Martin pikaajalise eduka tegevuse eest teaduse populariseerimisel ning Renate Pajusalu ja lingvistika töörühm, keeleteaduse populariseerimise eest noorte seas.    Tervisliku Piima Biotehnoloogiate Arenduskeskuse ja Tartu Ülikooli teadlastele anti viieaastase töö tulemusel avastatud, uuritud ja juustutööstuses kasutusele võetud bakteri Lactobacillus plantarum TENSIA eest Korea International Women Inventors Exposition 2009 (KIWIE 2009) kuldmedal. 9-liikmelisse uurimisrühma kuulusid Epp Songisepp, Merle Rätsep, Janne Üksti ning Tartu Ülikoolist Marika Mikelsaar, Mihkel Zilmer, Pirje Hütt, Meeme Utt, Kersti Zilmer ja Siiri Kõljalg.     Olulisemad autasud 2009. aastal.xls